open-index/open-wikipedia-markdown huggingface dataset:
Valto Kokko

**Valto Kokko** (26. toukokuuta 1933 – 25. toukokuuta 2017 Helsinki) oli suomalainen muotoilija, joka suunnitteli valaisimia ja lasiesineitä etenkin Iittalalle.

Maanviljelijäperheessä Pohjois-Karjalan Kuusjärven kunnassa (nyk. Outokumpu) varttunut Valto Kokko opiskeli Taideteollisessa oppilaitoksessa metallitaidetta vuodesta 1958 vuoteen 1961. Kokko suunnitteli 1960-luvun alussa muovivalaisimia lohjalaiselle Oy Plastex Ab:lle. 1960-luvun puolenvälin vaiheilla hän siirtyi Iittalan lasitehtaalle muotoilemaan yrityksen ensimmäistä valaisinmallistoa, joka esiteltiin 1966 Finnish Design Centerin *Valomentti*-näyttelyssä.

Iittalan valaisinosastosta muodostettiin vuonna 1971 oma yrityksensä, i-Valo. Valto Kokko nimitettiin samana vuonna lasitehtaan visuaalisen osaston päälliköksi. Kokon oma käyttölasituotanto ajoittuu 1970-luvun lopulta vuoteen 1993, jolloin hän jäi eläkkeelle. 

Kokon vuonna 1978 suunnittelema *Otso*-lasisto on valittu New Yorkin modernin taiteen museon kokoelmiin. Hänen muita tunnettuja esineitään ovat kullatut ja hopeoidut *Eleglans*-pallovalaisimet 1960-luvulta, suorakulmainen *Saana*-maljakko 1980-luvun alusta sekä jalalliset *Avec*-lasit.

## Lähteet

## Kirjallisuutta
*
Pansion lentomajakka

**Pansion lentomajakka** on Turussa Pansion kaupunginosassa sijaitseva lentomajakka. Lentomajakka sijaitsee entisen Artukaisten lentokentän läheisyydessä. Lentomajakan korkeus merenpinnasta on 59 metriä.

Pansion lentomajakka on osa 1930-luvulla Helsingistä Tukholmaan kaavailtua lentomajakoiden ketjua. Hanketta ei koskaan saatu valmiiksi ja nykyään Suomessa on Pansion lentomajakan lisäksi säilynyt vain kaksi lentomajakkaa: Perkalan lentomajakka, joka sijaitsee Perkalan saaressa Iniössä Paraisilla sekä lentomajakka Kumlingessa Ahvenanmaalla. Perkalan lentomajakka on parempikuntoinen kuin Pansion.

Turun kaupungin viheralueohjelmassa 2006–2015 on suunniteltu, että lentomajakalle tehtäisiin informaatiotaulu majakan historiasta ja majakka pidettäisiin lähihistorian muistomerkkinä. Tornin huipulla on valotaideteos, joka julkistettiin syksyllä 2017.

## Lähteet
Iago Aspas

**Iago Aspas Juncal** (s. 1. elokuuta 1987 Moaña, Pontevedra, Galicia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Celtaa ja on pelipaikaltaan hyökkääjä.

## Seurajoukkueura
Aspas pelasi vuosina 2006–2009 Celta Vigon reservijoukkueessa Celta Vigo B:ssä. Pelaamissaan 84:ssä Segunda División B:n ottelussa hän teki 11 maalia. Kaudella 2007–2008 Aspas pelasi myös yhden ottelun Celta Vigon edustusjoukkueessa Segunda Divisiónissa. Seuraavalla kaudella otteluja edustusjoukkueessa kertyi kolme, joissa hän teki kaksi maalia.

Aspas jatkoi seuraavina vuosina Celta Vigon edustusjoukkueessa. Kaudella 2009–2010 hän pelasi 36 ottelua tehden viisi maalia ja seuraavalla kaudella 28 ottelua tehden neljä maalia. Kaudella 2011–2012 Aspas teki pelaamissaan 35 ottelussa 23 maalia ja Celta Vigo nousi kauden päätteeksi Primera Divisióniin.

Aspas pelasi ensimmäisen ottelunsa Primera Divisiónissa 18. elokuuta 2012 Málagaa vastaan. Ensimmäisen maalinsa hän teki kolmannessa ottelussaan 1. syyskuuta 2012 Osasunan verkkoon.

14. heinäkuuta 2014 Aspas siirtyi kauden kestävällä lainasopimuksella Sevillaan. Kauden jälkeen Sevillalla on mahdollisuus tehdä siirrosta pysyvä 6 miljoonalla eurolla.

## Lähteet

## Aiheesta muualla

* 
*
Sasky-koulutuskuntayhtymä

**Sasky-koulutuskuntayhtymä** (lyh. *Sasky*, alun perin nimestä *Sastamalan koulutuskuntayhtymä*) toimii usean kunnan alueella Pirkanmaalla ja Satakunnassa. Perussopimuksen mukaan Saskyn tehtävä on järjestää, ylläpitää ja kehittää peruskoulutuksen jälkeen annettavaa toisen asteen ammatillista koulutusta sekä yleissivistävää koulutusta. 

Perustutkintojen lisäksi Saskyn koulutustarjontaan kuuluvat ammattitutkinnot, erikoisammattitutkinnot ja oppisopimuskoulutus.

Opiskelijoita Saskyssa on yhteensä noin 7&nbsp;850. Tavoitteellinen opiskelijavuosimäärä (ammatillinen koulutus) vuodelle 2024 on 3&nbsp;876. Henkilöstöä Saskyssa on noin 530, joista 65 % opetushenkilöstöä.

Sasky tarjoaa kokonaisvaltaisia koulutuspalveluita opiskelijoille ja työelämälle. Saskylla on ammatillisten tutkintojen ja koulutusten järjestämislupa, joka sisältää myös laajennetun oppisopimuskoulutuksen, työvoimakoulutuksen ja vankilaopetuksen koulutustehtävät.

## Oppilaitokset
* Sasky Ammatti-instituutti Iisakki (Hämeenkyrö, Osara, Parkano)
* Sasky Huittisten ja Kokemäen oppilaitos (Kokemäki ja Huittinen)
* Sasky Ikaalisten kauppaoppilaitos (Ikaalinen)
* Sasky Ikaalisten käsi- ja taideteollisuusoppilaitos – Ikata (Ikaalinen)
* Sasky Ikaalisten lukio (Ikaalinen)
* Sasky Karkun kotitalous- ja sosiaalialan oppilaitos (Sastamala)
* Sasky Mäntän seudun koulutuskeskus (Mänttä-Vilppula)
* Sasky Petäjä-opisto (Parkano ja Kankaanpää)
* Sasky Pirkanmaan aikuislukio (Parkano)
* Sasky Ruoveden lukio (Ruovesi)
* Sasky Tampereen palvelualan ammattiopisto (Tampere)
* Sasky Tyrvään käsi- ja taideteollisuusoppilaitos (Sastamala)
* Sasky Vammalan ammattikoulu (Sastamala)
* Sasky Ylä-Satakunnan musiikkiopisto (Parkano)

## Koulutuskuntayhtymän jäsenkunnat

### Keski-Suomi
* Keuruu
* Multia

### Pirkanmaa
* Hämeenkyrö
* Ikaalinen
* Juupajoki
* Kihniö
* Mänttä-Vilppula
* Parkano
* Punkalaidun
* Ruovesi
* Sastamala

### Satakunta
* Huittinen
* Kokemäki

## Lähteet
*Sasky-koulutuskuntayhtymän kotisivut
Keerati Bualong

**Keerati Bualong** (; s. 6. joulukuuta 1992) on thaimaalainen kilpapurjehtija. Hän kilpaili vuoden 2012 kesäolympialaisissa Lontoossa Laser-luokassa ja sijoittui 49:stä kilpailijasta toiseksi viimeiseksi 404 pisteellään. Bualong on alun perin kotoisin Nakhon Pathomista.

## Lähteet
Butyraatit

**Butyraatit** (C4H7O2&minus;) ovat voihapon suoloja ja estereitä.

Ihmisen suolistomikrobit tuottavat butyraatteja, jotka vaikuttavat paksusuolen epiteelisolujen läpäisevyyteen ehkäisten suolistosyöpää. Butyraatit kulkeutuvat suolesta verenkierron avulla muihinkin kohdekudoksiin. Munuaisiin ja keskushermostoon päätyneet butyraatit aktivoivat niiden verenpainetta sääteleviä reseptoreita siten, että verenpaine laskee. Liiallisen suolankäytön verenpainetta lisäävä vaikutus saattaa liittyä siihen, että se vähentää suoliston butyraattia tuottavien bakteerien määrää. 

Butyraatteja pidetään aivojen ja suoliston keskinäisriipuvuuden kannalta tärkeimpänä aineenvaihduntatuotteena.

## Butyraatteja
*Betahydroksibutyraatti C4H8O3, CAS-numero 300-85-6 
*Metyylibutyraatti C5H10O2, CAS-numero 623-42-7
*Etyylibutyraatti C6H12O2, CAS-numero 105-54-4
*Propyylibutyraatti C7H14O2, CAS-numero 105-66-8
*Butyylibutyraatti C8H16O2, CAS-numero 109-21-7
*Pentyylibutyraatti C9H18O2, CAS-numero 540-18-1
*Heksyylibutyraatti C10H20O2, CAS-numero 2639-63-6
*Heptyylibutyraatti C11H22O2, CAS-numero 5870-93-9
*Oktyylibutyraatti C12H24O2, CAS-numero 110-39-4
*Nonyylibutyraatti C13H26O2, CAS-numero 2639-64-7
*Dekyylibutyraatti C14H28O2, CAS-numero 5454-09-1
*Bentsyylibutyraatti C11H14O2, CAS-numero 103-37-7
*Natriumbutyraatti C4H7NaO2, CAS-numero 156-54-7

## Lähteet
Audronius Ažubalis

**Audronius Ažubalis** (s. 17. tammikuuta 1958 Vilna) on liettualainen poliitikko. Hän edustaa konservatiivista Kotimaan liitto – Liettuan kristillisdemokraatit -puoluetta. Hän opiskeli Liettuassa journalismia ja lisäksi Yhdysvalloissa politiikan tutkimusta sekä taloustiedettä. Ažubalis istui Seimasin jäsenenä vuosina 1996–2000. Hänet valittiin sinne uudelleen vuonna 2004 ja sitten 2008. Seimasissa hän on toiminut ulkoasiainkomitean puheenjohtajana.

29. tammikuuta 2010 Ažubalis sai nimityksen Liettuan ulkoministeriksi. Hänen seuraajakseen nimitettiin joulukuussa 2012 Linas Linkevičius.

Joulukuussa 2010 Ažubalis lähetti Euroopan komissiolle kirjeen, jossa pyydettiin kommunistien rikosten hyväksymisen, kieltämisen tai vähättelyn kriminalisointia. Häntä tukivat Bulgarian, Tšekin, Unkarin, Latvian ja Romanian ulkoministerit.

## Lähteet

## Aiheesta muualla
Valtteri Lehtinen

**Valtteri Johannes Nikolai Lehtinen** (s. 31. heinäkuuta 1996) on suomalainen näyttelijä, laulaja ja juontaja. Hänet tunnetaan muun muassa roolistaan Quuppana eli Juha Seittosena elokuvassa *[[Levoton Tuhkimo (elokuva)|Levoton Tuhkimo]]*, Jani Hellemaan roolista draamasarjassa *[[Uusi päivä (televisiosarja)|Uusi päivä]]* ja Leevi Koskisen roolista sarjassa *[[Syke (televisiosarja)|Syke]]* sekä useista teatterirooleista mm. Turun ja Tampereen kesätettereissa.

Lehtinen on myös juontanut sekä tv-sarjoja että radiota Ylen eri kanavissa.

Lehtinen on valmistunut ylioppilaaksi Tampereen yhteiskoulun lukiosta keväällä 2016.

## Ura
Lehtinen aloitti Ylen *[[Uusi päivä (televisiosarja)|Uusi päivä]]* -draamasarjassa Jani Hellemaan roolissa sarjan alussa vuonna 2010. Hän näytteli sarjassa vuoteen 2017 asti, jolloin hänen hahmonsa kirjoitettiin ulos sarjasta. Hän kuitenkin palasi rooliin vielä sarjan viimeisessä osassa loppuvuodesta 2018. Hän näytteli samaa roolia myös Uuden päivän spin-off-sarjassa *[[Vihreät Valot – Väärät bileet]]*. Hän on ollut vuodenvaihteessa 2014 ja 2015 yhtenä juontajana Yleisradion *Vuosi vaihtuu* -lähetyksissä.

Teatterin lavalla hän on näytellyt muun muassa Kirjurinluodon kesäteatterissa *Linjat kuumina* -näytelmässä (2013), Laajavuoren kesäteatterin *Peppi Pitkätossussa* (2012) sekä pääroolin Taaborin kesäteatterin *Peter Panissa* vuonna 2014. Lehtinen on näytellyt myös Tampereen Työväen Teatterin *Seitsemässä veljeksessä* vuosina 2007–2008 sekä Tampereen Teatterin *Sugar – Piukat paikat* -näytelmässä vuosina 2015–2016.

Vuonna 2014 Lehtinen aloitti juontajana YleX-radiokanavalla. Vuoteen 2015 hän oli mukana ohjelmassa *Jani Hellemaa & Aapo Rönkkö*, jossa hän esitti Uuden Päivän hahmoaan. Vuoden 2016 alusta hän on juontanut omalla nimellään *Bäkkäri*-ohjelmaa ensin yhdessä Kalle Ruusukallion kanssa, myöhemmin yhdessä kollegansa Thelma Sibergin kanssa. *Bäkkäri*-ohjelma päättyi kanavalla loppuvuodesta 2018. Kesällä 2015 Lehtisellä oli kanavalla myös oma ohjelma *YleX kesätoiveet*.

Syksystä 2017 alkaen hän on juontanut *[[Galaxi|Galaxi Play]]* ja *[[Meidän luokka]]* -lastenohjelmia.

## Filmografia

### Dubbaukset

## Teatterirooleja
* *Seitsemässä veljeksessä* (Tampereen Työväen Teatteri, 2007–2008)
* *Peppi Pitkätossu* (Laajavuoren kesäteatteri, 2012)
* *Linjat kuumina* (Kirjurinluodon kesäteatteri, 2013)
* *Peter Pan* (päärooli, Taaborin kesäteatteri, 2014) 
* *Sugar – Piukat paikat* (Tampereen Teatteri, 2015–2016) 
* *Vaahteramäen Eemeli*, (päärooli, Turun Kesäteatteri, 2016)
* *Vesta-Linnea ja aavelapsen arvoitus* (Tampereen Työväen Teatteri, 2016)
* *Kissa kuumalla katolla* (Tampereen Työväen Teatteri, 2016)
* *Risto Räppääjä ja Nuudelipää* (Kirjurinluodon Kesäteatterissa, 2017)
* *Heinähattu, Vilttitossu ja Rubensin veljekset* (Taaborin kesäteatteri, 2017)

## Lähteet
Euran Työväen Urheilijat

**Euran Työväen Urheilijat** (ETU) on Euran kunnassa toimiva urheiluseura. Sen lajeihin kuuluvat nykyään uinti, vesipallo sekä yleisurheilu. ETU on perustettu vuonna 1963

Seuran vesipallojoukkue on pelannut Vesipallon SM-sarjassa viimeksi kaudella 2009–2010. ETU:n paras sarjasijoitus on myös samalta kaudelta. Joukkue selvisi valieriin ja hävisi pronssiottelussa Turun Uimareille.

Kotiottelunsa ETU pelaa Euran urheilutalossa sijaitsevassa uimahallissa.

## Lähteet
*Suomen vesipalloilun historiaa 1908–2004 
*Vesipallon SM-sarjan tilastot 2006–2012 

## Aiheesta lisää
*Euran Työväen Urheilijat Facebookissa
Neurath

**Neurath** on muun muassa seuraavien henkilöiden sukunimi:

* Konstantin von Neurath (1873–1956), saksalainen poliitikko ja diplomaatti
* Otto Neurath (1882–1945), itävaltalainen tieteenfilosofi, sosiologi ja kansantaloustieteilijä.
*Marie Neurath (1898–1986), saksalainen graafikko, yhteiskuntatieteilijä ja kirjailija.
Veijola

**Veijola** tai **Weijola** on suomalainen sukunimi, joka on muun muassa seuraavilla henkilöillä:

*Airi Veijola (1913–1974), ekonomi ja kirjailija
*Juha Veijola, psykiatri, professori ja psykoosisairauksien tutkija
*Karl Gustaf Veijola (1864–1936), kunnankirjuri ja Maalaisliiton kansanedustaja
*Lahja Veijola (1897–1961), jääkärikapteeni
*Olli Veijola (1906–1957), suunnistaja ja pesäpalloilija
*Soile Veijola (s. 1960), sosiologi ja professori
*Sven Weijola (1922–2012), jalkapalloilija
*Timo Veijola (1947–2005), teologi, professori
*Väinö Veijola (1889–1964), diplomi-insinööri, joka sai professorin arvonimen
*Yrjö Veijola, oik. *[[Yrjö Weilin]]* (1875–1930), liikemies ja kirjailija.
Pirkko Anttila (professori)

**Pirkko-Maija Kaarina Anttila** (s. 21. toukokuuta 1929 Hamina) on suomalainen tieteenharjoittaja, kulttuurivaikuttaja ja Helsingin yliopiston käyttäytymistieteellisen tiedekunnan käsityötieteen oppiaineen emeritaprofessori.

Anttila valmistui ylioppilaaksi Haminan yhteislyseosta vuonna 1947. Hän suoritti vuonna 1952 kotiteollisuusopettajan tutkinnon Fredrika Wetterhoffin kotiteollisuusopistossa ja käsityönopettajan tutkinnon Helsingin käsityönopettajaopistossa vuonna 1958. Anttila valmistui filosofian maisteriksi Helsingin yliopistosta vuonna 1968 ja lisensiaatiksi vuonna 1975. Tohtoriksi hän väitteli vuonna 1983. Väitöstyön aiheena oli koulun työkasvatuksen, erityisesti käsityön oppiaineen luonne, sen rakenne ja merkitys oppilaan psyykkisen, sosiaalisen ja kulttuurisen kehittymisen kannalta. Sen pohjalta syntynyt laaja, käsityökulttuurin eri sektoreilla toteutunut tutkimusohjelma on vaikuttanut merkittävästi suomalaisen taito- ja taidekasvatuksen ja luovan, muotoavan ilmaisun pedagogiikan ja tutkimusosaamisen kehittymiseen. Se on tuottanut tieteellisten tutkimusmenetelmien joukkoon uuden, taidon ja luovan, innovatiivisen ilmaisun prosessien tutkimiseen soveltuvan menetelmän. 

Anttila oli Helsingin yliopiston käsityötieteen professorina vuosina 1986–1994 ja jatkoi sen jälkeen opetus- ja tutkimustyötä Uppsalan ja Göteborgin yliopistoissa sekä Kuopion Muotoiluakatemian tutkimusjohtajana. Hän sai Uppsalan yliopiston yhteiskuntatieteellisen tiedekunnan kunniatohtorin arvon vuonna 1995 ja Åbo Akademin kasvatustieteellisen tiedekunnan kunniatohtorin arvon vuonna 2002. Anttila perusti Tutkimus- ja julkaisupalvelu Akatiimi Oy:n vuonna 1994 ja toimi sen toimitusjohtajana ja tutkimusjohtajana vuoteen 2016 saakka. Hän sai vuonna 2008 Suomi-palkinnon elämäntyöstään uuden tieteenalan, käsityötieteen, kehittämisestä. Hänen omaelämäkerrallinen teoksensa *Käsillä* on julkaistu vuonna 2015.

## Teoksia
* Anttila, Pirkko 1993. *Käsityön ja muotoilun teoreettiset perusteet*. Helsinki: WSOY. 
* Anttila, Pirkko 1999. *Katso käsillä tunteaksesi*. Taitemia 14. 
* Anttila, Pirkko 2000. *Tutkimisen taito ja tiedon hankinta*. Hamina: Akatiimi. 
* Anttila, Pirkko 2001. *Se on projekti – vai onko?* Kulttuurialan tuotanto- ja palveluprojektien hallinta. Hamina: Akatiimi. 
* Anttila, Pirkko – Heikkilä, Darja – Ylönen, Irene 2003. *Suomalaisen käsityökoulutuksen vaiheita 1700-luvulta 2000-luvulle*. Suomen käsityön museon julkaisuja 22. 
* Anttila, Pirkko. 2006.*Talo matkalla eilisestä huomiseen.* Hamina: Akatiimi. Artefakta 9. .
* Anttila, Pirkko 2006. *Tutkiva toiminta ja ilmaisu, teos, tekeminen*. Hamina: Akatiimi. .
* Anttila, Pirkko 2007. *Realistinen evaluaatio ja tuloksellinen kehittämistyö*. Hamina: Akatiimi, Artefakta 19. 
* Anttila, Pirkko 2015. *Käsillä eletty elämä. Käsityökulttuurin jäljillä taidosta tieteeksi.* Tampere: Mediapinta Oy. 
* Anttila, Pirkko 2016. Käsillä tekeminen käsitteenä. *Futura* 3/2016, s. 6–19. .

## Lähteet
Liedes

**Liedes** on suomalainen sukunimi, joka on muun muassa seuraavilla henkilöillä:

*Ahti Liedes (1912–2006), suomalainen kommunisti, toimittaja, kirjailija ja suomentaja
*Esa Liedes (s. 1950), kestävyysjuoksija
*Heikki Liedes (s. 1993), jääkiekkoilija
*Jaakko Liedes (1886–1958), kansanedustaja (STPV)
*Jukka Liedes (s. 1946), kulttuuriministerin alaisen viestintäkulttuuriyksikön päällikkö 
*Lauri Liedes (1922–2013), toiminnanjohtaja, päätoimittaja ja kalastusneuvos
*Pentti Liedes (1921–1985), poliitikko ja kansanedustaja (SKDL)
Sassi

**Sassi** tarkoittaa seuraavia:

## Henkilöitä

*Eerikki Sassi (1837–1904), suomalainen maanviljelijä ja valtiopäivämies
*Eeva Sassi-Korhonen (o.s. *Laurikkala*, 1895–1937), suomalainen kommunistipoliitikko
*Ferjani Sassi (s. 1992), tunisialainen jalkapalloilija
*Mirja Sassi (o.s. *Homi*, 1928–2019), suomalainen toimittaja, kolumnisti ja tietokirjailija
*Moritz Sassi (1880–1967), itävaltalainen lintutieteilijä
*Mossaâb Sassi (s. 1990), tunisialainen jalkapalloilija
*Pekka Sassi (s. 1969), suomalainen mediataiteilija
*Sadok Sassi (s. 1945), tunisialainen jalkapalloilija

## Paikkakunta
* Sassi, asuntoalue Valkeakosken 12. kaupunginosassa
* Sassi di Matera, Materan vanha kaupunginosa Italiassa

## Eläintiede
* sassi, besoaariantilooppi (*Antilope cervicaptra*)

## Tähtitiede
*7500 Sassi, asteroidi
Piti (jalkapalloilija)

**Francisco Medina Luna** eli **Piti** (s. 26. toukokuuta 1981 Reus, Tarragona, Katalonia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan hyökkääjä.

## Seurajoukkueura
Piti pelasi juniorivuosiensa jälkeen Noveldassa ja Tàrregassa. Kaudella 2003–2004 hän pelasi Reusissa tehden 23 maalia 31:ssä Tercera Divisiónin ottelussa. Seuraavaksi kaudeksi Piti siirtyi Primera Divisiónissa pelanneeseen Zaragozaan, jonka reservijoukkueessa Zaragoza B:ssä pelasi 27 Segunda División B:n ottelua ja teki 11 maalia. Hän pelasi ensimmäisen ottelunsa Primera Divisiónissa 24. huhtikuuta 2005 Espanyolia vastaan ja yhteensä otteluita Zaragozan edustusjoukkueessa kertyi kolme. Kaudella 2005–2006 Piti pelasi lainalla Ciudad Murciassa, jolle teki kahdeksan maalia 29:ssä Segunda Divisiónin ottelussa.

Kaudeksi 2006–2007 Piti siirtyi Segunda Divisiónissa pelanneeseen Hérculesiin, jossa teki 15 ottelussa kaksi maalia. Hänet lainattiin kesken kauden Rayo Vallecanoon, jossa pelasi neljä Segunda División B:n ottelua. Kaudella 2007–2008 Piti pelasi vielä kuusi ottelua Hérculesissa, kunnes siirtyi tammikuussa 2008 jälleen lainalle Rayo Vallecanoon. Loppukauden aikana hän pelasi Rayo Vallecanossa, joka nousi kauden päätteeksi Segunda Divisióniin, 21 ottelua tehden seitsemän maalia. Siirryttyään kesällä 2008 ilmaisella siirrolla Rayo Vallecanoon, hän pelasi seuraavan kauden aikana 37 ottelua tehden kahdeksan maalia. Kaudella 2009–2010 maaleja syntyi 35 ottelussa seitsemän ja seuraavalla kaudella, jonka päätteeksi Rayo Vallecano nousi Primera Divisióniin, 34 ottelussa yhdeksän.

Piti teki ensimmäisen maalinsa Primera Divisiónissa 6. marraskuuta 2011 Real Sociedadia vastaan ja kokonaisuudessaan maaleja syntyi kolme kauden 2011–2012 aikana pelaamissaan 35 ottelussa.

## Lähteet
* 
* 
* 

### Viitteet
Carlton Ogawa

**Carlton Susumi Ogawa** (29. elokuuta 1934 – syyskuu 2006) oli kanadalainen soutaja. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa kahdeksikossa.

## Lähteet
Heidi Peltoniemi

**Heidi Peltoniemi** (s. 1978) on suomalainen sellisti. Hän opiskeli barokkiselloa ja viola da gambaa Sibelius-Akatemiassa Markku Luolajan-Mikkolan johdolla. Häntä opettivat lisäksi Pariisin konservatoriossa Christophe Coin ja Bruno Cocset. Peltoniemi on esiintynyt Volante-kvartetin, Opus X -yhtyeen ja Helsingin Barokkiorkesterin kanssa useissa Euroopan maissa ja Yhdysvalloissa. Vantaan barokki -festivaalilla Peltoniemi tuli valituksi "vuoden nuoreksi taiteilijaksi" 2008. Hänen instrumenttinsa on Thomas Edlingerin Prahassa rakentama sello vuodelta 1718.

Peltoniemi on levyttänyt huilisti Pauliina Fredin ja cembalisti Aapo Häkkisen kanssa Naxokselle kaksi levyä Franz Xaver Richterin sonaatteja.

## Lähteet
Ding Ning

**Ding Ning** (s. 20. kesäkuuta 1990 Heilongjiang, Kiina) on kiinalainen pöytätennispelaaja, joka on voittanut urallaan kolme olympiakultaa ja kahdeksan maailmanmestaruutta.

Ding voitti Lontoon kesäolympialaisissa 2012 kultaa joukkuekilpailussa ja saavutti hopeaa kaksinpelissä, jonka loppuottelussa hän hävisi maannaiselleen Li Xiaoxialle. Rio de Janeiron olympialaissa 2016 Ding voitti kultaa sekä kaksinpelissä että joukkuekilpailussa.

Ding on voittanut kaksinpelissä maailmanmestaruuden vuosina 2011, 2015 ja 2017. Nelinpelissä hän voitti maailmanmestaruuden vuonna 2017 oltuaan neljällä edellisellä kerralla hopealla. Joukkuekilpailussa hän on voittanut maailmanmestaruuden vuosina 2012, 2014, 2016 ja 2018. Maailmanrankingin ykköseksi hän nousi ensimmäisen kerran vuonna 2011.

## Lähteet
* London 2012: Ding Ning profiili 
* ITTF: Ding Ning profiili  

### Viitteet

## Aiheesta muualla
Subiaco

**Subiaco** on kaupunki Latiumin alueella Italiassa Rooman itäpuolella. Siellä on noin 9&nbsp;000 asukasta.

Benedictus Nursialainen perusti 400-luvulla alueelle Aniojoen erakkoluostarin. Vuoren juurella oli antiikin aikana keisari Neron huvila, jonka kiviä käytettiin luostarin rakentamiseen. Myöhemmin Benedictus siirtyi Campaniaan ja perusti siellä benediktiiniläisen luostariliikkeen (pääpaikka Monte Cassinon luostari 530-540-luvulla).

Subiacossa syntyneitä ovat esimerkiksi renessanssiajan ruhtinatar Lucrezia Borgia, näyttelijä Gina Lollobrigida ja jalkapalloilija Francesco Graziani.

## Lähteet
* Otavan Suuri Ensyklopedia, hakemisto-osa

### Viitteet

## Aiheesta muualla

* Città di Subiaco, Subiacon kaupunki
Gleb Galperin

**Gleb Sergejevitš Galperin** (; s. 25. toukokuuta 1983 Moskova) on venäläinen uimahyppääjä. Hän sai vuoden 2008 kesäolympialaisissa Pekingssä pronssimitalit sekä 10 metrin kerroshyppyjen yksilö- että parikilpailussa. Hän kilpaili myös kesäolympialaisissa 2004 sijoittuen kerroshypyissä 13. sijalle ja lisäksi niiden parikilpailussa kuudenneksi. Kesäolympialaisissa 2012 Galperin kilpaili ainoastaan kerroshyppyjen yksilökilpailussa ja jäi 16. sijalle.

Galperin on kaksinkertainen maailmanmestari.

## Lähteet
Arthur Rosenkampff

**Arthur Henry** ("Art") **Rosenkampff** (3. marraskuuta 1884 New York – 6. marraskuuta 1952 Newark) oli yhdysvaltalainen voimistelija. Hän kilpaili New York Turnverein -joukkueen jäsenenä vuoden 1904 kesäolympialaisissa Saint Louisissa ja oli mukana saamassa joukkuekilpailussa hopeaa. Hän osallistui lisäksi kolmeen yksilökilpailun lajiin.

Rosenkampff pääsi laskentatoimen professoriksi New Yorkin yliopistoon ja julkaisi kirjat *Bookkeeping – Theory and Practice* sekä *The Theory of Accounts*.

## Lähteet
Calpen ketunmetsästys

**Calpen ketunmetsästys** oli Gibraltarilla yli sadan vuoden ajan järjestetty kettujahtitapahtuma. Se oli merkittävä seurapiiritapahtuma ja brittiläisen kulttuurin ilmentymä kaukaisella Britannian merentakaisella alueella. Se oli harvinainen myös siviilihenkilöiden järjestämänä tapahtumana Gibraltarilla, joka toimi lähinnä laivastotukikohtana.

Ketunmetsästykseen johtaneet tapahtumat alkoivat, kun varuskunnan sotilaspastori tuotatutti Gibraltarille parin metsästyskoiria vuonna 1812. Nämä koirat oli tarkoitettu hankkiutumaan eroon ketuista, jotka olivat vaivaksi niemimaan puutarhoissa ja kanatarhoissa. Pian muutkin siviilit tuottivat metsästyskoiria omalla kustannuksellaan. Koirien kasvatusta varten perustettiin kennel, ja pian niitä oli tarpeeksi metsästystapahtuman järjestämiseksi. Metsästysseurue kutsui itseään nimellä *Civil Hunt*, "siviilien metsästysseura", ja teetti siniset univormut joissa oli hopeanapit. Ennen pitkää varuskunnan upseerit ottivat tärkeät tehtävät metsästysseurassa, ja sen nimeksi muutettiin *Calpe Hunt*. Metsästysasut vaihdettiin punaisiksi.

Metsästysseurue järjesti kettujahteja kaksi kertaa viikossa metsästyskauden ajan eli marraskuusta maaliskuuhun. Jahdit järjestettiin Espanjan puolella Gibraltarin lähistöllä. Pisimmät matkat olivat 14 mailia (noin 22 km). Metsästys oli sosiaalinen ja urheilutapahtuma, ei enää haittaeläinten tuhoamista. Itse asiassa ketut kävivät alueella ajoittain niin harvinaisiksi, että niitä piti tarhata tai tuottaa Englannista jotta metsästysretkiä voitiin järjestää. Joidenkin espanjalaisten silmissä rajan yli suuntautuneilla retkillä nähtiin myös sotilaallista merkitystä.

Jahdit jatkuivat vuoteen 1939 asti.

## Lähteet
Robert Maysack

**Robert Emil Maysack** (25. marraskuuta 1872 Kirchardt, Baden-Württemberg – joulukuu 1960 Highlandsin piirikunta, Florida) oli yhdysvaltalainen voimistelija. Hän oli alun perin kotoisin Saksasta, mutta muutti maasta vuonna 1881 ja sai Yhdysvaltain kansalaisuuden kuusi vuotta myöhemmin. Hän kilpaili vuoden 1904 kesäolympialaisissa Saint Louisissa ja oli mukana saamassa pronssia joukkuekilpailussa. Maysack osallistui myös kolmeen yksilökilpailun lajiin.

Maysack toimi konttoristina ja myöhemmin opettajana Chicagossa.

## Lähteet
Zimbabwen lintu

**Zimbabwen lintu** on Zimbabwen kansallissymboli. Suur-Zimbabwesta löydettyihin veistoksiin pohjautuvaa symbolia on käytetty muun muassa Zimbabwen lipussa, vaakunassa ja rahoissa.

Linnun esikuvana on Suur-Zimbabwen tunnetuimmat esinelöydöt, eli kahdeksan suurta lintua, jotka ovat veistetty noin kaksi metriä korkeiden monoliittien huipulle. Ne oli tehty kiilleliuskeeseen tai vuolukiveen. Niitä ei ole tehty minkään tunnetun taiteellisen perinteen tapaan, ja todennäköisesti ne olivat useamman tekijän tekemiä. Linnut olivat alun perin Suur-Zimbabwen kukkulalinnoituksen itäisessä osassa, ja ne saattoivat symbolisoida kuninkaita. Lintuja ei suoranaisesti ole yhdistetty mihinkään tiettyyn lajiin, mutta ne muistuttavat hieman liitokotkaa, joka on merkittävä lintu šonien kulttuurissa.

Kahdeksasta linnusta vain yksi on nykyään Zimbabwen ulkopuolella. Cecil Rhodes sai yhden linnuista ja sijoitti sen Groote Schuurin tilalleen Kapkaupunkiin, missä se sijaitsee edelleen. Neljä kokonaista lintua ja yksi osittainen lintu lähetettiin myös Rhodesille Etelä-Afrikkaan, mutta nämä palautettiin Zimbabwelle maan itsenäistymisen jälkeen 1981. Eräs saksalainen lähetystyöntekijä sai osia yhdestä linnusta ja myi ne Berliinin kansatieteen museolle. Venäläisjoukot veivät ne toisen maailmansodan lopulla Berliinistä Leningradiin, mistä ne palautettiin Saksaan kylmän sodan lopulla. Kansatieteen museo luovutti toukokuussa 2003 osat Zimbabwen presidentille Robert Mugabelle. Kahdeksas lintu on sen sijaan ollut aina Zimbabwessa.

## Zimbabwen liput

## Lähteet
* 

### Viitteet

## Aiheesta muualla
Krokom

**Krokom** on samannimisen Krokomin kunnan keskustaajama. Se sijaitsee Jämtlandin läänissä ja Jämtlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 277 asukasta.

## Väestönkehitys

## Lähteet
Bruno Boxström

**Bruno Adalbert Boxström** (24. maaliskuuta 1855 Leppävirta – 13. huhtikuuta 1921 Viipuri) oli suomalainen pedagogi.

Boxströmin vanhemmat olivat viskaali, tilanomistaja Joel Jakob Boxström ja Charlotta Vilhelmina Chrogelius. Hän pääsi ylioppilaaksi Jyväskylän alkeisopistosta 1872 ja valmistui filosofian kandidaatiksi Helsingin yliopistosta 1879.

Boxström toimi Sortavalan seminaarissa kasvatusopin, historian ja maantiedon lehtorina 1882–1917. Hän oli Sortavalan evankelisen seuran johtokunnan jäsen, ja puheenjohtaja hän toimi 1890–1921. Hän julkaisi lehtiä Kasvatusopillisia Sanomia 1893–1907 ja Kaikille 1908–1921.

Myös Boxströmin tytär Frigga Maria Honkapirtti toimi myöhemmin Sortavalan seminaarin lehtorina.

## Julkaisuja
**Kasvatusopillinen sielunoppi*, 1900, 4. p.&nbsp;1920

## Lähteet

## Kirjallisuutta
*Paavo Ruotsalainen, Tulisieluinen Karjalan mies Bruno Boxström, Kuva ja sana, 1946
*Jussi Isosaari, Bruno Boxström ja Sortavalan seminaarin kasvatusaineiden opetus 1882–1917, Jyväskylän kasvatusopillinen korkeakoulu : Jyväskylän yliopisto, 1964; 167 s. Sarja: Jyväskylä studies in education, psychology and social research, 0075-4625
Kramfors

**Kramfors** on samannimisen Kramforsin kunnan keskustaajama. Se sijaitsee Västernorrlandin läänissä ja Ångermanlandin maakunnassa Pohjois-Ruotsissa. Vuoden 2010 lopussa taajamassa oli 5 990 asukasta.

Kramfors oli 1970-luvun alun kuntauudistukseen asti kaupunki.

## Väestönkehitys

## Lähteet
Ånge

**Ånge** on samannimisen Ången kunnan keskustaajama. Se sijaitsee Västernorrlandin läänissä ja Medelpadin maakunnassa Pohjois-Ruotsissa. Vuoden 2010 lopussa taajamassa oli 2 872 asukasta.

Ånge oli 1970-luvun alun kuntauudistukseen asti kauppala.

## Väestönkehitys

## Lähteet
Lindesberg

**Lindesberg** on samannimisen Lindesbergin kunnan keskustaajama. Se sijaitsee Örebron läänissä ja Västmanlandin historiallisessa maakunnassa Keski-Ruotsissa. Vuoden 2010 lopussa taajamassa oli 9 149 asukasta.

Lindesberg oli 1970-luvun alun kuntauudistukseen asti kaupunki. Siellä sijaitsee Lindesbergin kirkko. Lindesbergin ystävyyskunta Suomessa on Siuntio.

## Väestönkehitys

## Lähteet

## Aiheesta muualla
Säffle

**Säffle** on samannimisen Säfflen kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 8 991 asukasta.

Säffle oli 1970-luvun alun kuntauudistukseen asti kaupunki.

## Media
Paikallislehti Säffle-Tidningen ilmestyy kolmesti viikossa.

## Väestönkehitys

## Lähteet
Maria Liku

**Maria Liku** (s. 27. huhtikuuta 1990 Levuka) on fidžiläinen painonnostaja. Hän sijoittui vuoden 2012 kesäolympialaisissa Lontoossa kahdeksanneksi naisten 63 kg -sarjassa. Kyseessä oli fidžiläisen urheilijan paras sijoitus olympialaisissa tähän mennessä.

Liku voitti kultaa 58 kg -sarjassa Tyynenmeren kisoissa vuonna 2011.

## Lähteet
Munkfors

**Munkfors** on samannimisen Munkforsin kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 3 054 asukasta.

Pieni osa taajamasta kuuluu myös Hagforsin kuntaan. Munkfors oli 1970-luvun alun kuntauudistukseen asti kauppala.

## Tunnettuja henkilöitä
* Fridolf Rhudin (1895–1935), näyttelijä

## Väestönkehitys

## Lähteet
Hjo

**Hjo** on samannimisen Hjon kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 6 094 asukasta.

Hjo oli 1970-luvun alun kuntauudistukseen asti kaupunki.

## Media
Paikallislehti Hjo Tidning ilmestyy kahdesti viikossa.

## Väestönkehitys

## Lähteet

## Aiheesta muualla
Viinamäki (täsmennyssivu)

**Viinamäki** viittaa seuraaviin:

## Paikannimiä
*Viinamäki, asuinalue Siilinjärvellä
*Viinamäki, kylä Jalasjärven Hirvijärvellä
**Viinamäen kansakoulu, vuosina 1920–1966 toiminut kyläkoulu

## Sukunimenä
*Elina Ala-Fossi o.s. Viinamäki (s. 1952), juoksija, liikunnanopettaja
*Elina Viinamäki (s. 1971), kirjailija ja opettaja
*Juho Viinamäki (1859–1943), Salossa asunut talonomistaja, torvisoittokunnan johtaja, keräilijä ja museomies
*Kalle Viinamäki (1887–1944), jääkäri
*Tero Viinamäki (s. 1987), pesäpalloilija.
Paakkola (täsmennyssivu)

**Paakkola ** on suomalainen sukunimi ja paikannimi:

*Paakkola, kylä Kähärin kunnassa Viipurin piirissä Leningradin alueella Venäjällä
*Paakkola, Tervolan kunnassa sijaitseva kylä

## Sukunimi

* Seija Paakkola (s. 1959), suomalainen malli, laulaja ja showesiintyjä, Miss Suomi 1978
Kertakäyttökamera

**Kertakäyttökamera** on kamera, yleensä 24 tai 36 kuvan kinofilmiä käyttävä kamera, joka lähetetään sellaisenaan kehitettäväksi. kun filmi on kuvattu täyteen. Kertakäyttökameroita ovat tehneet monet kameran- ja filminvalmistajat, kuten Kodak ihan alkuaikoinaan.

Fuji teki kertakameran varsinaisesti tunnetuksi 1980-luvun puolivälissä. Fuji lisäsi kameraansa pian salaman ja se johti kertakäyttökameroiden melkoiseen suosioon ja myös muita kameravalmistajia tuli kilpaan Fujin säilyessä suurimpana alalla. Markkinat pienenivät digiaikana, mutta kertakameroita myydään yhä.

Myös digitaalisia, usein laukaisuajastettavia tai etälaukaistavia kertakameroita on. Niitä voidaan käyttää vaarallisten tilanteiden kuvaamisessa, jolloin käytössä on yleensä langaton kuvansiirto.

## Lähteet
Johan Jokinen

**Johan Daniel Valentiner Jokinen** (s. 20. kesäkuuta 1990 Kööpenhamina) on tanskalainen moottoriurheilija. Hän aloitti uransa karting-sarjoissa. Vuonna 2007 hän sijoittui toiseksi tanskan Formula Ford -sarjassa ja voitti tanskan Formula Ford Junior Cup -luokan mestaruuden. Vuonna 2008 Jokinen sijoittui viidenneksi Formula Renault NEC -sarjassa. Hän ajoi myös neljä kilpailua Eurocup Formula Renault -sarjassa. Vuonna 2009 Jokinen kilpaili Formula 3 Euroseries -sarjassa vaihtelevalla menestyksellä. Hän ajoi myös yksittäisiä kilpailuja Eurocup Formula Renault -sarjassa. Vuonna 2010 Jokinen voitti tanskan Peugeot Spider Cup -sarjan mestaruuden. Hän ajoi myös Formula 2 -sarjassa saavuttaen yhden palkintosijan ja 21 pistettä. Vuonna 2011 Jokinen ajoi yksittäisiä kilpailuja Eurocup Formula Renault, Formula Renault NEC, European F3 Open ja tanskan Peugeot Spider Cup -sarjoissa. Vuonna 2012 Jokinen ajoi neljä kilpailua Eurocup Formula Renault -sarjassa saavuttamatta pisteitä.

## Aiheesta muualla
*http://www.driverdb.com/drivers/johan-jokinen/
Häyrynen

**Häyrynen** on suomalainen sukunimi:

*Filip Häyrynen, espoolainen kuoronjohtaja, rehtori ja opettaja
*Heikki Häyrynen (1874–1943), nimismies, sotakamreeri, vanhojen esineiden keräilijä ja luonnonsuojelun harrastaja
*Heikki Häyrynen (1875–1915), satulaseppä, SDP:n kansanedustaja
*Lotta Häyrynen (s. 1989), ruotsinsuomalainen kirjailija ja toimittaja
*Maunu Häyrynen (s. 1961), taidehistorioitsija, maisemantutkimuksen professori
*Yrjö-Paavo Häyrynen (1933–2014), psykologi, professori
*Yrjö Hormia (ent. *Häyrynen*, 1900–1963), pappi ja kirjailija.

## Muita
* Häyrynen, järvi Ristijärvellä.

## Katso myös
* Häyrinen
Erik Kolmodin

**Erik Kolmodin** eli **Ericus Kolmodinus**, (luult. 1630-luvulla Torshälla, Ruotsi – 24. marraskuuta 1665 luult. Uskela) oli Suomessa toiminut ruotsalainen näytelmäkirjailija.

## Elämäkerta

Kolmodinin isä oli kirkkoherra Erik Kolmodin. Hän oli ylioppilas Tartossa 1643 ja Uppsalassa noin 1652, joskaan hänen nimeään ei mainita yliopiston matrikkelissa. Turkuun hän tuli opiskelemaan 1657. Hänen siellä kirjoittamansa näytelmä *Genesis Aetherea eller Jesu Christi födelse* painettiin ja esitettiin 9. tammikuuta 1659. Näytelmä on itsenäinen mukaelma tukholmalaisen Petrus Pachiuksen alun perin saksankielisestä loppiaisnäytelmästä *Salutaris Jesu Christi Nativitas* vuodelta 1638. Kolmodin mukaili seimelle tuleviksi paimeniksi oman aikansa ruotsalaiset talonpojat nimeltään Hans ja Lasse. Turkulaiset ylioppilaat esittivät näytelmän uudelleen loppiaisena 1662.

## Lähteet
*  Sivu 398.
*  Viitattu 4.11.2012.

### Viitteet

## Aiheesta muualla
* S. G. Elmgren, Erik Kolmodins skådespel Genesis ætherea, Lännetär II (Kansalliskirjasto) .
Mellerud

**Mellerud** on samannimisen Mellerudin kunnan keskustaajama. Se sijaitsee Länsi-Götanmaan läänissä ja Dalslandin historiallisessa maakunnassa Länsi-Ruotsissa. Vuoden 2010 lopussa taajamassa oli 3 750 asukasta.

Mellerud oli 1970-luvun alun kuntauudistukseen asti kauppala.

## Media
Ilmaisjakelulehti Melleruds Nyheter ilmestyy keskiviikkoisin.

## Väestönkehitys

## Lähteet

## Aiheesta muualla
Gullspång

**Gullspång** on samannimisen Gullspångin kunnan suurin taajama. Se sijaitsee Länsi-Götanmaan läänissä sekä Länsi-Götanmaan ja Värmlannin historiallisissa maakunnissa Länsi-Ruotsissa. Vuoden 2010 lopussa taajamassa oli 1 167 asukasta.

## Väestönkehitys

## Lähteet

## Aiheesta muualla
Grästorp

**Grästorp** on samannimisen Grästorpin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 2&nbsp;969 asukasta.

Grästorp on aikaisemmin ollut kauppala vuosina 1900–1951.

## Väestönkehitys

## Lähteet
Svalöv

**Svalöv** on samannimisen Svalövin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 3 633 asukasta.

## Väestönkehitys

## Lähteet

## Aiheesta muualla
Réunionindodo

**Réunionindodo** eli **reunioniibis** (*Threskiornis solitarius*) on sukupuuttoon kuollut pelikaanilintulaji. Laji eli Maskareenien saarilla. Se hävisi luultavasti pääasiassa metsästyksen takia, eikä siitä ole tehty havaintoja vuoden 1761 jälkeen.

## Lähteet
Sjöbo

**Sjöbo** on samannimisen Sjöbon kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuonna 2020 taajamassa oli 8&nbsp;478 asukasta.

Sjöbo oli 1970-luvun alun kuntauudistukseen asti kauppala.

## Väestönkehitys

## Lähteet

## Aiheesta muualla
Nybro

**Nybro** on samannimisen Nybron kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 12 810 asukasta.

Nybro oli 1970-luvun alun kuntauudistukseen asti kaupunki.

## Väestönkehitys

## Lähteet

## Aiheesta muualla
Kazuya Yoshioka

**Kazuya Yoshioka** (s. 9. syyskuuta 1978 Otaru, Hokkaidō) on japanilainen mäkihyppääjä, joka edusti seuratasolla Tsuchiya Home Ski Team -seuraa.

Maailmancupissa Yoshioka kilpaili ensimmäisen kerran Sapporossa tammikuussa 1995 sijoittuen normaalimäessä 41:nneksi ja suurmäessä 18:nneksi. Kymmenen parhaan joukkoon hän sijoittui ensimmäisen kerran joulukuussa 1997 Villachin normaalimäessä, jossa hän oli yhdeksäs. Hän on sijoittunut henkilökohtaisissa kilpailuissa parhaimmillaan kolmanneksi, Park Cityssä tammikuussa 2001. Joukkuekilpailussa hän on ollut kaksi kertaa mukana voittavassa Japanin joukkueessa.

MM-kilpailuissa Yoshioka on kilpaillut kerran, Lahdessa 2001, jossa hän sijoittui henkilökohtaisissa kilpailuissa sijoille 19 ja 20, sekä joukkuekilpailussa neljänneksi.

## Lähteet
Vaggeryd

**Vaggeryd** on samannimisen Vaggerydin kunnan toinen keskustaajama. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 4 920 asukasta.

Taajamassa sijaitsee Vaggerydin kirkko. Kunnan toinen keskustaajama Vaggerydin ohella on Skillingaryd. Ne ovat molemmat entisiä kauppaloita.

## Väestönkehitys

## Lähteet
Markaryd

**Markaryd** on samannimisen Markarydin kunnan keskustaajama. Se sijaitsee Kronobergin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 966 asukasta.

Markaryd oli 1970-luvun alun kuntauudistukseen asti kauppala.


Kuva:Markaryd köping vapen.svg|Markarydin kauppalan vaakuna


## Väestönkehitys

## Lähteet
Mullsjö

**Mullsjö** on samannimisen Mullsjön kunnan keskustaajama. Se sijaitsee Jönköpingin läänissä ja Länsi-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 5 452 asukasta.

Taajama sijaitsee lähes kokonaan Mullsjön kunnassa, mutta kuuluu hyvin pieniltä osin myös Habon kuntaan.

## Väestönkehitys

## Lähteet

## Aiheesta muualla
Kinda

**Kinda** oli yksi keskiaikaisista "pienistä maista" (), jotka vähitellen muodostivat Smålandin maakunnan.

Alueeseen kuuluivat tuolloin Kindan kihlakunta, Ydren kihlakunta ja Göstringin kihlakuntaan kuulunut Malexander. Nykyisessä kuntajaossa tämä alue vastaa Itä-Götanmaan läänissä sijaitsevia Kindan kuntaa, Ydren kuntaa, Boxholmin kuntaan kuuluvaa Malexanderia ja Linköpingin kuntaan kuuluvaa Vårdnäsiä.

Kindassa käytiin useita Dacken kapinan suurista taisteluista. 1500-luvulta ja erityisesti Axel Oxenstiernan vuoden 1632 läänijaosta lähtien Kinda on laskettu Smålandin sijaan osaksi Itä-Götanmaan maakuntaa.
Valdemarsvik

**Valdemarsvik** on samannimisen Valdemarsvikin kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 2 772 asukasta.

Valdemarsvik oli 1970-luvun alun kuntauudistukseen asti kauppala.

## Väestönkehitys

## Lähteet

## Aiheesta muualla
Pussikiitäjät

**Pussikiitäjät** (*Tachornis*) on kiitäjälintusuku, johon kuuluu kolme lajia.

## Lajit

*Kääpiökiitäjä *Tachornis furcata*
*Pallokiitäjä *Tachornis phoenicobia*
*Pussikiitäjä *Tachornis squamata*

## Lähteet

## Aiheesta muualla
*ITIS: Tachornis
Hynynen

**Hynynen** on suomalainen sukunimi, joka on muun muassa seuraavilla henkilöillä:

*Antti Hynynen (s. 1984), jalkapalloilija
*Janne Hynynen, muusikko
*Jouni Hynynen (s. 1970), muusikko, kirjailija, juontaja
*Jukka "Juka" Hynynen (s. 1980), muusikko, tuottaja
*Kullervo Hynynen (s. 1954), fysiikan professori
*Mari Hynynen (*Mari Perankoski*, s. 1970), näyttelijä ja käsikirjoittaja
*Paavo Hynynen (1917–1941), runoilija, lakitieteen ylioppilas, kaatui jatkosodassa
*Tommi Hynynen (1987–2020), valokuvaaja
*Veli-Matti Hynynen (s. 1983), salibandyn pelaaja
*Ville Hynynen (1883–1947), opettaja ja suomentaja.
Yoshihide Kiryū

**Yoshihide Kiryū** (, s. 15. joulukuuta 1995) on japanilainen pikajuoksija.

Kiryū juoksi 3. marraskuuta 2012 Fukuroissa 100 metrin juoksussa ajan 10,19 sekuntia. Kukaan ei ollut aiemmin juossut alle 18-vuotiaiden ikäluokassa häntä kovempaa. 29. huhtikuuta 2013 hän juoksi 100 metriä aikaan 10,01 ja sivusi Darrel Brownin alle 20-vuotiaiden maailmanennätystä. IAAF ei kuitenkaan hyväksynyt aikaa maailmanennätykseksi, koska kilpailussa käytössä ollut tuulimittari ei täyttänyt kansainvälisiä vaatimuksia.

Kiryū karsiutui Moskovan MM-kilpailuissa 2013 100 metrin alkuerissä ja kuului kuudenneksi sijoittuneeseen Japanin joukkueeseen 4&nbsp;×&nbsp;100&nbsp;metrin viestissä. Hän juoksi  Osakassa helmikuussa 2014 60 metrin juoksun sisäratojen alle 20-vuotiaiden Aasian ennätyksen 6,59. Sopotin MM-hallikilpailuissa 2014 hän karsiutui 60 metrin välierissä. Hän juoksi samana keväänä 100 metrin alle 20-vuotiaiden Aasian ennätyksen 10,10 Hiroshimassa huhtikuussa ja 10,05 Kumagayassa toukokuussa. Eugenen alle 20-vuotiaiden MM-kilpailuissa 2014 hän saavutti pronssia 100 metrillä ajalla 10,34 ja hopeaa 4&nbsp;×&nbsp;100&nbsp;metrin viestissä.

Kiryū juoksi kolmannen osuuden Japanin pikaviestijoukkueessa, joka sai pronssia IAAF World Relays -kilpailuissa 2015. Hän karsiutui 60 metrin välierissä Portlandin MM-hallikilpailuissa 2016. Rio de Janeiron olympialaisissa 2016 hän karsiutui 100 metrin alkuerissä ja juoksi kolmannen osuuden Japanin 4&nbsp;×&nbsp;100&nbsp;metrin viestijoukkueessa, joka sai hopeaa Aasian ennätysajalla 37,60. Lontoon MM-kilpailuissa 2017 Kiryū sai pronssia Japanin pikaviestijoukkueessa.

9. syyskuuta 2017 Kiryū alitti ensimmäisenä japanilaisena 10 sekunnin rajan sallituissa oloissa juostuaan ajan 9,98 s. Jakartan Aasian kisoissa 2018 hän voitti kultaa 4&nbsp;×&nbsp;100&nbsp;metrin viestissä. Hän saavutti Dohan Aasian-mestaruuskilpailuissa 2019 kultaa 100 metrillä ajalla 10,10.

Kiryū juoksi Dohan MM-kilpailuissa 2019 kolmannen osuuden Japanin pikaviestijoukkueessa, joka saavutti pronssia Aasian ennätysajalla 37,43. Samojen kisojen 100 metrillä hän karsiutui välierissä. Vuonna 2021 käydyissä Tokion olympialaisissa hän juoksi Japanin pikaviestijoukkueessa, joka keskeytti loppukilpailun. Vuodelle 2023 siirretyissä Hangzhoun Aasian kisoissa hän sai 4&nbsp;×&nbsp;100&nbsp;metrin viestissä hopeaa. Hän oli Japanin pikaviestijoukkueessa viides Pariisin olympialaisissa 2024. Tokion MM-kilpailuissa 2025 hän sijoittui 4&nbsp;×&nbsp;100&nbsp;metrin viestissä kuudenneksi ja karsiutui 100 metrillä alkuerissä.

## Henkilökohtaiset ennätykset
### Ulkoradat

### Sisäradat

## Lähteet
Roberto Trashorras

**Roberto Trashorras Gayoso** (s. 28. helmikuuta 1981 Rábade, Lugo, Galicia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa ja on pelipaikaltaan keskikenttäpelaaja.

## Seurajoukkueura
Trashorras on Barcelonan kasvatti. Hän pelasi juniorivuosiensa jälkeen Barcelona B:ssä 119 Segunda División B:n ottelua tehden 33 maalia vuosien 1999–2003 aikana. Trashorras pelasi ensimmäisen ottelunsa Primera Divisiónissa 6. lokakuuta 2001 Deportivoa vastaan, mikä jäikin ainoaksi pääsarjaotteluksi Barcelonan edustusjoukkueessa. Kaudeksi 2003–2004 hän siirtyi Real Madridiin, jonka reservijoukkueessa Real Madrid B:ssä pelasi kahden kauden aikana 65 Segunda División B:n ottelua ja teki 10 maalia. Kaudeksi 2005–2006 Trashorras siirtyi Segunda Divisiónissa pelanneeseen Numanciaan, jossa pelasi 12 ottelua tehden yhden maalin.

Kaudeksi 2006–2007 Trashorras siirtyi Las Palmasiin, jossa teki kahden kauden aikana 62:ssa Segunda Divisiónin ottelussa 11 maalia. Kaudeksi 2008–2009 hän siirtyi niin ikään Segunda Divisiónissa pelanneeseen Celtaan, jossa pelasi kolme kautta tehden 107 ottelussa 17 maalia. Kaudeksi 2011–2012 Trashorras siirtyi Primera Divisióniin nousseeseen Rayo Vallecanoon. Hän teki ensimmäisen maalinsa Primera Divisiónissa 6. marraskuuta 2011 Real Sociedadia vastaan.

## Lähteet
* 
* 
*
Hyvönen

**Hyvönen** on suomalainen sukunimi, joka on muun muassa seuraavilla henkilöillä:

*Anna-Liisa Hyvönen (o.s. *Mäntykoski*, 1926–2021), SKDL:n kansanedustaja ja Helsingin apulaiskaupunginjohtaja
*Antti Hyvönen (1889–1954), painija
*Antti Hyvönen (1900–1988), kommunistipoliitikko, Sirola-opiston vararehtori
*Ari-Elmeri Hyvönen (s. 1986), politiikan tutkija
*Eero Hyvönen (s. 1959), toimittaja, Julkisen sanan neuvoston puheenjohtaja
*Eero Hyvönen (s. 1957), tietojenkäsittelytieteilijä ja professori
*Esa Hyvönen, helluntailainen pastori
*Frida Hyvönen (s. 1977), ruotsalainen laulaja ja lauluntekijä
*Gustaf Walfrid Hyvönen (1877–1921), suomalainen kauppias ja lahjoittaja
*Hannes Hyvönen (s. 1975), jääkiekkoilija
*Heikki Hyvönen (*Salmin Feodor*, 1924–2011), kansanmuusikko
*Heikki Hyvönen (s. 1967), jääpalloilija
*Heikki Hyvönen (s. 1989), jääkiekkoilija
*Heini Hyvönen (s. 1994), jalkapalloerotuomari
*Helena Hyvönen (s. 1960), juoksija
*Helena Hyvönen (s. 1950), tekstiilitaiteilija
*Iiro Hyvönen (s. 1998), pesäpalloilija
*Inkeri Hyvönen (s. 1992), näyttelijä
*Jaakko Hyvönen (s. 1999), jalkapalloilija, jääpalloilija Heikki Hyvösen poika
*Janne Hyvönen (s. 1992), pesäpalloilija
*Janne Hyvönen (k. 2025), paloittelumurhaaja
*Johan Hyvönen (1895–1918), jääkärivänrikki
*Juho Hyvönen (1891–1975), Maalaisliiton kansanedustaja, asianajaja ja varatuomari
*Katri Stigell-Hyvönen (1898–1968), musiikinopettaja ja kuoronjohtaja
*Kristina Hyvönen (1859–1950), kirjailija
*Lauri Hyvönen (s. 1984), raviselostaja ja -toimittaja
*Lea Hyvönen (s. 1946), eläinlääkäri ja elintarviketeknologian professori
*Maire Hyvönen (o.s. *Karila*, ent. *Ropponen*, 1919–2003), elokuvanäyttelijä
*Markku Hyvönen (s. 1964), näyttelijä, teatteriohjaaja ja käsikirjoittaja
*Matti Hyvönen (s. 1948), laulaja
*Matti Hyvönen (1929–2011), kirjailija
*Matti Hyvönen (1882–1958), opettaja, puutarhaviljelijä ja puutarhakirjojen tekijä
*Mauno Hyvönen (1925–2021), näyttelijä ja elokuvaohjaaja
*Mirjami Hyvönen (*Mirjami Hirvonen*, s. 1985), Tiktak-yhtyeen basisti
*Osmo Hyvönen (1920−1999), sotakirjailija
*Pirkko Hyvönen, *Pirkko Siklander*, ent. *Hyvönen*, ent. *Rapakko*, kasvatustieteen tohtori ja dosentti
*Päivi Hyvönen (s. 1961), viisiottelija ja korkeushyppääjä
*Ritva Hyvönen (s. 1938), korkeushyppääjä
*Salla Hyvönen (s. 2004), jalkapalloilija
*Tapani Hyvönen (s. 1947), muotoilija ja toimitusjohtaja
*Timo Hyvönen (s. 1961), kauppatieteilijä ja professori
*Valde Hyvönen (1890–1955), maanviljelysneuvos, OKO:n pääjohtaja
*Veikko O. Hyvönen (1929–2018), oikeustieteilijä ja professori
*Viivi Hyvönen (s. 1981), kirjailija
*Väinö E. Hyvönen (1903–1987), rovasti ja kirjailija.
Kumpulainen

**Kumpulainen** on suomalainen sukunimi, joka on muun muassa seuraavilla henkilöillä:

*Janne Kumpulainen (s. 1991), jääkiekkoilija
*Juhani Kumpulainen (1925–1991), näyttelijä ja ohjaaja
*Jussi Kumpulainen (s. 1976), koripalloilija
*Kalervo Kumpulainen (1915–1989), pappi ja näyttelijä
*Keijo Kumpulainen (s. 1963), keskimatkojen juoksija
*Kristiina Kumpulainen (s. 1966), kasvatustieteilijä, esi- ja alkuopetuksen professori
*Pentti Kumpulainen (s. 1949), laulaja
*Petter Kumpulainen (1817–1880), maanviljelijä ja valtiopäivämies
*Rasmus Kumpulainen (s. 2005), jääkiekkoilija
*Sakari Kumpulainen (1938–2014), päätoimittaja
*Sepi Kumpulainen (oik. *Seppo Tapani Kumpulainen*, s. 1976), huumorimusiikin esittäjä, säveltäjä ja sanoittaja
*Sirkku Kumpulainen (s. 1956), kestävyysjuoksija
*Unto Kumpulainen (1917–2000), elokuvaaja
*Veikko Kumpulainen (1912–1977), yrittäjä ja yritysjohtaja, teollisuusneuvos
*Vesa Kumpulainen (s. 1944), yrittäjä ja yritysjohtaja, teollisuusneuvos, Veikko Kumpulaisen poika.

## Entinen tai muu nimi
*Pirjo Aho (o.s. *Kumpulainen*, s. 1952), keihäänheittäjä
*Mirjam Himberg (myös *Mirjam Kumpulainen*, 1925–1999), näyttelijä, ohjaaja
Ristola (täsmennyssivu)

**Ristola** on suomalainen sukunimi:

*Ristola, Köyliön kylä Satakunnassa
*Ristolan muinainen asuinpaikka Lahdessa

## Sukunimi
*Aleksi Ristola (s. 1989), jalkapalloilija
*Eija Ristola (s. 1956), pika-aitajuoksija ja viisiottelija
*Pekka Ristola (1929–2008), yhdistetyn hiihtäjä
*Tuomo Ristola (1930–2008), koripalloilija